Shalom ja hyvää iltaa. Olen Maayan Hessen.
Tässä TV7-uutiset Jerusalemista. Uutisotsikoissa tänään: -
Israel ei halua sotaa, mutta se on valmis vastaamaan täydellä voimalla, -
mikäli sen kansalaisia ja joukkoja yritetään vahingoittaa.
Israelin atomienergiakomission johtaja Moshe Edri varoittaa IAEA:ta -
Iranin harppauksesta kohti ydinasevalmiuksia.
IAEA:n pääjohtaja Rafael Grossi: -
Ainoastaan täysi yhteistyö Iranin taholta sekä konkreettiset tulokset -
voivat antaa uskottavat takeet Iranin ydinohjelman rauhanomaisuudesta.
Menneet konfliktit ja eritoten jom kippur -sota -
ovat teroittaneet Israelille valppaana pysymisen tärkeyttä.
50 vuotta on kulunut siitä, kun Israel voitti kaikki ympäröivät viholliset -
vuoden 1973 katkerassa Lähi-idän sodassa.
Muistotilaisuudessa presidentti Isaac Herzog alleviivasi sodan oppitunteja, -
jotka ovat piirtyneet israelilaisten tajuntaan pysyvästi.
Jom kippur -sota antoi meille pysyviä ja syvälle piirtyneitä oppitunteja:
Ole aina varuillasi -
sekä aina valmiina vaikeimpiin ja vaarallisimpiin skenaarioihin.
Kuuntele ja puntaroi vastapuolen näkemyksiä tarkoin.
Samaan aikaan ole avoin ja tarkkaavainen, -
jottei yksikään rauhanmahdollisuus menisi sivu suun.
Jom kippur -sota opetti meille myös kansallisen sinnikkyyden merkitystä.
Sinnikkyyden, joka kestää, -
vaikka tulisi tuhansia marttyyreja ja uhreja. Samoin se teroitti meille -
soturien veljeyden ja yhtenäisen yhteiskunnan merkitystä -
vaikeuksien ja ahdinkojen aikoina.
Israelin puolustusministeri Joav Gallant taas korosti -
Israelin puolustusvoimien (IDF) kokemaa dramaattista muutosta: -
ennen vastassa oli tavallisia armeijoita, -
nyt Israelin sotilasylivoimaa testaavia terroristijärjestöjä ja militantteja.
Viimeisten 50 vuoden aikana sotimisen muoto on muuttunut.
Ennen taistelimme tavallisia armeijoita vastaan, -
nyt vastassa ovat rajojemme kupeessa sekä Juudeassa ja Samariassa -
toimivat terroristijärjestöt ja muut asejoukot.
Esimerkiksi Gazassa tilanne on kiristynyt viime päivinä.
Tänä iltana on tärkeää muistuttaa Gazan terrorielementtejä -
todellisesta voimatasapainosta -
IDF:n sekä Hamasin ja sen terrorikumppaneiden välillä.
Israel päätti jälleen avata Gazan-vastaisen rajansa.
Raja suljettiin kaksi viikkoa sitten -
vastatoimena jatkuviin väkivaltaisuuksiin Gaza―Israel-rajalla.
Rajan turva-aidan lähistöllä tapahtui toistuvia häiriöitä.
Sieltä lähetettiin myös räjähdeilmapalloja, -
jotka sytyttivät useita tulipaloja eteläisessä Israelissa.
IDF ei tehnyt eilen iskuja Gazaan, ensi kertaa sitten viime perjantain.
Ministeri Gallant toivoi Israelin toimien liennyttävän jännitteitä, -
mutta samalla hän lähetti varoituksen Gazan terroristiryhmille.
Emme halua konfliktia tai sotaa.
Mutta jos joudumme tilanteeseen, jossa meidän on pakko toimia, -
kuten muutama kuukausi sitten Kilpi ja nuoli -operaatiossa, -
se muistuttakoon terroristeja -
Israelin puolustusvoimien ja -laitoksen suorituskyvyistä.
Emme epäröi vastata täydellä voimalla, -
jos kansalaisiamme tai sotilaitamme vahingoitetaan.
Teemme kaikkemme sen eteen, -
että kansalaisemme saavat elää turvassa, -
maamme pysyy yhtenäisenä sekä rajamme rauhallisina.
Gallant puhui myös merkittävimmästä Israeliin kohdistuvasta uhasta.
Kaikkien niiden uhkien yläpuolella, jotka kohdistuvat meihin rajoillamme, -
on uusi ja vaarallinen, idästä kumpuava uhka.
1 500 kilometrin päässä Israelista itään -
Iran kehittää sotilaallista ydinasevalmiutta -
ja aseita, joilla voidaan lähettää ydinpommi Israelia kohti.
Tämä haaste on Israelin turvallisuuslaitoksen ykkösprioriteetti.
Teemme päättäväisesti töitä, jotta tuo uhkakuva ei toteudu.
Puolustusministeri Gallant korosti kuitenkin myös, -
että Iranin Lähi-itään langettamien synkkien pilvien keskeltä -
kajastaa myös toivon säteitä.
Synkkien pilvien keskeltä kajastaa optimismin säde: -
Keskeinen ja tärkeä arabimaa, Saudi-Arabia, on yhdessä -
tärkeän ja voimakkaan liittolaisemme Yhdysvaltojen kanssa ryhtynyt -
ottamaan todellisia askelia suhteiden normalisoimiseksi Israelin kanssa.
Kansainvälisen atomienergiajärjestön (IAEA) 67. yleiskokous -
päättyi tänään Wienissä.
Kokouksessa pääjohtaja Rafael Grossi valittiin uudelleen järjestön johtoon.
Israelin atomienergiakomission johtaja Moshe Edri korosti puheessaan, -
että Israel tekee kaikkensa -
säilyttääkseen ydintoiminnan turvallisuusstandardit -
korkeimmalla ja ajantasaisimmalla tasolla.
Hän kertoi Israelin toimittaneen sekä tietoa että laitteita Ukrainaan, -
jonka ydinlaitokset ovat sodan keskellä uhattuina.
Ukrainan ydinreaktoreihin kohdistuva uhka on otettava vakavasti, Edri sanoi,
ja rinnasti tilanteen -
Iranin ja Hizbollahin Israelin ydinlaitoksiin kohdistamiin uhkauksiin.
Ukrainan sota korostaa -
maailmanlaajuisen ydinturvallisuutta koskevan keskustelun tarvetta -
enemmän kuin koskaan, sillä kuten tiedämme, -
ydinturvallisuusriskit eivät tunne rajoja.
Tässä yhteydessä kansainvälisen yhteisön tulee tuomita Iranin -
ja sen välikäsien toistuvat ja avoimet uhkaukset iskeä Israelin ydinlaitoksiin.
Israel jatkaa laitostensa suojaamista tällaisilta uhilta -
tilanteen edellyttämällä tavalla.
Edri nosti esiin Iranin ydinase- pyrkimyksistä aiheutuvia uhkia.
Viime vuonna puhuin tällä foorumilla -
ja korostin Iranin alueellisesta toiminnasta aiheutuvaa uhkaa.
Valitettavasti Iran on edelleen -
alueellisen epävakauden pääaiheuttaja.
Se uhkaa rauhaa ja turvallisuutta maailmanlaajuisesti.
Tämä asia vaatii kansainvälisen yhteisön täyden huomion.
On täysin selvää, että Iran on pyörittänyt sotilaallista ydinohjelmaa -
valmistaakseen useita ydinaseita.
Iran edistää ohjelmaansa hankkimalla teknologiaa ja tietoa -
sekä fissiokelpoista ainetta hälyttäviä määriä.
Iran on jo vuosia harjoittanut salaisia ydintoimintoja paikoissa, -
joista se ei ole tehnyt ilmoitusta. IAEA on löytänyt konkreettisia todisteita -
näistä toimista, mukaan lukien ilmoittamattomia materiaaleja.
Iran ei ole edelleenkään -
antanut uskottavaa selitystä näille toimilleen, -
ja se jatkaa yhä IAEA:n ja kansain- välisen yhteisön harhauttamista.
Lisäksi Iran jatkaa ballististen ohjusten kehittämistä ja testaamista -
ja rikkoo siten YK:n turvaneuvoston päätöslauselmia.
Se myös tukee edelleen terroristi- järjestöjä ympäri Lähi-itää.
Iran kieltäytyy yhä yhteistyöstä IAEA:n kanssa pelatakseen aikaa.
Iranin atomienergiajärjestön johtaja Mohammad Eslami väitti kuitenkin -
Iranin toimivan vilpittömästi. Samalla hän varoitti IAEA:ta -
julkistamasta tarpeettomia yksityiskohtia Iranin ydintoimista.
Haluan tehdä tässä yhteydessä tiettäväksi, -
että IAEA suorittaa paraikaa erittäin järeitä varmennus- ja valvontatoimia -
keskeytyksettä Iranin ydinlaitoksissa.
Odotamme, että Iranin vilpittömässä mielessä tekemää -
katkeamatonta ja syvää yhteistyötä IAEA:n kanssa ei ylenkatsota.
Odotamme myös, että IAEA ryhtyy tehokkaisiin toimiin -
tietojen luottamuksellisuuden säilyttämiseksi.
Peräänkuulutamme ammattimaista, puolueetonta ja objektiivista otetta -
sekä tarpeettomien yksityiskohtien julkaisemisen välttämistä.
Iranin tyrmistykseksi IAEA-johtaja Grossi painotti järjestön jäsenmaille, -
että ainoastaan täysi yhteistyö Iranin taholta sekä konkreettiset tulokset -
antavat uskottavat takeet siitä, -
että Iranin ydinohjelma on yksinomaan rauhanomainen.
Merkittäviä ydinmateriaalivalvontakysymyksiä -
on yhä ratkaisematta, vaikka useita vuosia on jo kulunut.
Lisäksi on todettava, että mitä tulee -
maaliskuussa 2023 Iranin kanssa tekemääni yhteiseen julkilausumaan, -
siinä määriteltyjen toimien toimeenpano -
ei ole edennyt toivomallani tavalla.
Niin tässä kuin jäädytettyyn JCPOA- sopimukseen liittyvissä asioissa -
IAEA ja minä henkilökohtaisesti olemme edelleen aktiivisesti mukana -
sekä valmiit työskentelemään Iranin kanssa.
Vain täysi yhteistyö Iranin taholta sekä konkreettiset tulokset -
antavat meille uskottavat takeet siitä,-
että Iranin ydinohjelma on yksinomaan rauhanomainen.
Kiitos seurasta.
Huomenna samaan aikaan esitetään Suurvallat pelissä -ohjelma.
Uutiset palaavat ruutuun maanantaina.
Rukoillaan rauhaa Jerusalemille. Olen Maayan Hessen.
Iloista lehtimajanjuhlaa ja shabat shalom!
Suomennos: Sirpa Kaukonen